મળતી માહિતી મુજબ નવસારી પાલિકાનાં ફાયર શાખાનાં પાણીનાં ત્રણ ટેન્કરો છે. આ ત્રણેય ટેન્કરો લગભગ દિવસભર શહેરીજનોને પાણી પહોંચાડવા દોડધામ કરી રહ્યાં છે. શહેરનાં રૂસ્તમવાડી, તીઘરા નવી વસાહત, રૂસ્તમવાડી નવી વસાહત, દાંડીવાડ, દરગાહરોડ, લંગરવાડ વિગેરે વિસ્તારોમાં પાણીના ટેન્કર પાણીના બેડાં ભરવા મોકલવામાં આવે છે. આ ઉપરાંત શહેરનાં ઘણા વિસ્તારોમાં લોકો નાંણા ભરી ટેન્કરનું પાણી મેળવે છે. પાલિકાનાં ત્રણેય ટેન્કરો આ પાણી આપવાની પ્રક્રિયામાં જ વ્યસ્ત રહે છે.